સિરાહા જિલ્લામાં દેખાવકારોએ બંધારણની નકલની હોળી કરી હતી. આ ઘટનાઓથી બંધારણના અમલ બાદ સમગ્ર દેશમાં એક સપ્તાહ સુધી ચાલનારા સમારોહ શાંતિપૂર્ણ રહેશે એવી શક્યતા હવે જણાતી નથી. કાઠમંડુમાં ત્રણ મુખ્ય પક્ષો-નેપાળી કોંગ્રેસ, સીપીએન-યુએમએલ અને યુસીપીએન-માઓવાદીએ સંયુક્ત રીતે રેલી યોજીને બંધારણના અમલની ઉજવણી કરી હતી. નેપાળી કોંગ્રેસના અધ્યક્ષ અને વડા પ્રધાન સુશીલ કોઈરાલાએ રેલીને સંબોધિત કરતા દેખાવકારોને વાટાઘાટ કરવા માટે આમંત્રણ આપ્યું હતું.